jkorsvik/nowiki_second_scrape_merged huggingface dataset:
Haplogruppe

Haplogruppe fra «ἁπλο-» (gresk haplo-: enkel eller enkelt (i motsetningen til dobbelt)) + «gruppe», er innenfor forskningen av molekylærevolusjon en gruppe av tilsvarende haplotyper som deler en felles stamfar med en enkel nukleotid polymorfisk (SNP) mutasjon. Ettersom en haplogruppe består av tilsvarende haplotyper er dette hva som gjør det mulig å forutsi en haplogruppe fra haplotyper. En SNP-test bekrefter en haplogruppe. Haplogrupper blir gitt bokstaver i alfabetet, og en forbedring består av et tilleggstall og bokstavkombinasjoner, eksempel R1b1 eller R1a. Y-kromosom og mitokondrielt DNA-haplogruppe har ulike haplogruppebetegnelser. Haplogrupper vedrører datering nedarvelse som går tilbake tusener av årI menneskelig genetikk er haplogrupper oftest studert som Y-kromosom  (Y-DNA)-haplogrupper og mitokondrielt DNA (mtDNA)-haplogrupper, begge kan bli brukt for definere befolkningens arveanlegg. Y-DNA blir gitt videre kun langs den mannlige linje mens mtDNA blir gitt videre kun langs den kvinnelige linje.


== Referanser ==


== Eksterne lenker ==
World Families Network
Eduardo Lara

Eduardo Lara Lozano (født 4. september 1959 i Pradera (Valle del Cauca), Colombia) er midlertidig sjef for Colombias herrelandslag i fotball, og ble tilsatt i sin stilling 19. september 2008. Han fikk jobben å lede landslaget i de to VM-kvalifiseringskampene (til Fotball-VM 2010) mot Paraguay og Brasil. Han overtok etter at Jorge Luis Pinto fikk sparken av det colombianske forbundet.
Han har tidligere vært ansvarlig for Colombias ungdomslandslag på alle nivå, en jobb han fikk etter Reynaldo Rueda fikk opprykk til seniorlandslaget. Lara satser på hard disiplin blant sine spillere, og har mange ganger utelatt spillere for å bryte lagreglene. Et eksempel er Dayro Moreno og fire andre spillere på U-17 landslaget som skulle til U-17 verdensmesterskapet i Korea, men ble utelatt fra troppen på grunn av drikking.
Han ledet Colombias U-20 landslag til å vinne den søramerikanske kvalifiseringen til verdensmesterskapet i 2005, der de tapte kvartfinalen mot Argentina (som senere ble mester). I 2007 klarte ikke hans U-20 landslag å kvalifisere seg til VM, men det gjorde derimot U-17 landslaget etter at de endte på andreplass i den søramerikanske kvalifiseringen.
Stig Morten Hammersborg

Stig Morten Hammersborg (født 12. mars 1968 i Sande i Vestfold, død 24. oktober 2019 i Bergen) var anestesilege ved Haukeland universitetssykehus i Bergen. Hammersborg var utdannet ved Universitetet i Bergen og Norges teknisk-naturvitenskapelige universitet. Han forsket ved Universitetet i Bergen på hypotermi og hadde stilling som overlege ved Haukeland universitetssykehus.  


== Bibliografi ==
Vitenskapelige artikler, medforfatter«Time course variations of haemodynamics, plasma volume and microvascular fluid exchange following surface cooling: an experimental approach to accidental hypothermia» (Resuscitation, 2005)
«Mean arterial pressure about 40 mmHg during CPB is associated with cerebral ischemia in piglets» (Scandinavian Cardiovascular Journal, 2006)
«Reduced fluid gain during cardiopulmonary bypass in piglets using a continuous infusion of a hyperosmolar/hyperoncotic solution» (Acta Anaesthesiologica Scandinavica, 2006)
«Low perfusion pressure during CPB may induce cerebral metabolic and ultrastructural changes» (Scandinavian Cardiovascular Journal, 2007)
«Intraoperative fluid balance during cardiopulmonary bypass: effects of different mean arterial pressures» (Perfusion, 2007)
«Surface cooling versus core cooling: Comparative studies of microvascular fluid- and protein-shifts in a porcine model» (Resuscitation, 2008)
«Capillary leakage in post-cardiac arrest survivors during therapeutic hypothermia - a prospective, randomised study» (Scandinavian Journal of Trauma, Resuscitation and Emergency Medicine, 2010)
«Isolation of interstitial fluid in skin during volume expansion: evaluation of a method in pigs» (American Journal of Physiology. Heart and Circulatory Physiology, 2010)
«Repeated magnetic resonance imaging and cerebral performance after cardiac arrest-A pilot study» (Resuscitation, 2011)
«Isoflurane in contrast to propofol promotes fluid extravasation during cardiopulmonary bypass in pigs» (Anesthesiology, 2013)
«Does insulin impact cold-induced fluid- and protein-extravasation?» (Cryobiology, 2015)
«Brain changes in Hypothermia: Surface-versus Core-cooling in Pigs». (Journal of Forensic Science and Research, 2017)


== Referanser ==


== Eksterne lenker ==
(no) Publikasjoner av Stig Morten Hammersborg i forskningsdokumentasjonssystemet CRIStin
Demaratos korinteren

Demaratos korinteren var far av Lucius Tarquinius Priscus, Romas femte konge, og bestefar av Lucius Tarquinius Superbus, Romas syvende og siste konge.


== Liv ==
Demaratos var en adelsmann fra Korint som kom til Italia fra Hellas som flyktning i år 655 f.Kr. Han bosatte seg i den etruskiske byen Tarquinii og giftet seg med en etruskisk kvinne. De fikk to sønner, den ene var Lucomo (Lucius) og den andre var Aruns II. Aruns døde før sin far og etterlot en gravid kvinne. Demaratos viste derimot ikke at han hadde en framtidig sønnesønn og etterlot ingenting til ham i sitt testamente. Sønnesønnen het Egerius «Den trengende», tilnavnet hadde sin opprinnelse i at han var fattig (grunnet at han ikke arvet noe). Egerius ble far til Tarquinius Collatinus, ektefelle til den legendariske Lucretia.
Demaratos’ opprinnelige navn var Lucumo, men endret det da han kom til Italia og senere bosatte seg i Roma. I henhold til Tacitus lærte han etruskerne lese- og skrivekyndighet og ble kjent som «Demaratos korinteren». 
Da Demaratos kom fra Hellas hadde han all sin rikdom med seg og introduserte gresk kultur og gresk keramikk for etruskerne og romerne. Det er antatt at han fraktet med seg keramikkhåndverkere fra Korint. Disse keramikere ble ansvarlig for utviklingen av gresk keramikk på vestkysten av Italia. Det var greske keramikere i Tarquinii og i den greske handelsstasjonen Gravisca, havnebyen til Tarquinii. I henhold til den greske reisende Pausanias var det enten hans sønn eller sønnesønn som var den første utlending som besøkte Olympia og gjorde en ofring.


== Litteratur ==
Pausanias: Guide to Greece, overs. P. Levi, Penguin, 1979.
Tacitus: The Annals of Imperial Rome, overs. M. Grant, Penguin, 1996.
Morkot, R.: The Penguin Historical Atlas of Ancient Greece, Penguin, 1996.


== Eksterne lenker ==
Lucretia 2
Lucius Tarquinius Priscus
Jorge Luis Pinto

Jorge Luis Pinto Afanador (født 16. desember 1952 i San Gil i Santander i Colombia) er trener for Costa Ricas herrelandslag i fotball.
Han har tidligere vært landslagssjef for Costa Rica, uten noe særlig suksess. Han returnerte til hjemlandet Colombia for å trene det nyopprykkede laget Corporación Nuevo Cúcuta Deportivo, som han ledet til sitt første seriemesterskap noensinne. Kort tid etter (januar 2007) ble han utnevnt til ny landslagssjef for Colombia. I kvalifiseringen til VM i fotball 2010 fikk Colombia en av sine beste starter noensinne med 10 av 16 mulige poeng, og hadde en solid 3.-plass på tabellen. Opinionen snudde seg imidlertid mot Pinto etter to dårlige forestillinger mot henholdsvis Uruguay og Chile, samt minnet om svært dårlige resultater i Copa América 2007. I det sistnevnte sluttspillet tapte laget 0-5 mot Paraguay og 2-4 mot Argentina, og røk dermed ut før cuprundene.
Pinto er en omstridt person, og har for eksempel uttalt at homofile ikke burde spille fotball ettersom dette er en «mannfolksport».


== Karriere ==


=== Klubber ===
1984–1985:  Millonarios
1986–1987:  Santa Fe
1988–1989:  Unión Magdalena
1990–1991:  Deportivo Cali
1991–1993:  Santa Fe
1994–1997:  Unión Magdalena
1997–1998:  Alianza Lima
1998–1999:  Millonarios
1999–2000:  Alianza Lima
2001:  Atlético Bucaramanga
2002–2003:  Alajuelense
2003–2004:  Junior
2006:  Cúcuta Deportivo


=== Landslag ===
2004–2005:  Costa Rica
2007–2008:  Colombia
2011-: Costa Rica


== Meritter ==
Ligamester i Colombia:
2006, med Corporación Nuevo Cúcuta Deportivo
Ligamester i Costa Rica
2002, med Alajuelense
2003, med Alajuelense
Ligamester i Peru:
1997, med Alianza Lima


== Eksterne lenker ==
Offisielt nettsted 
(en) Jorge Luis Pinto – kategori av bilder, video eller lyd på Commons
Vestlige italovestlige språk

Vestlige italovestlige språk er en av to undergrupper av italovestlige språk. Den andre er østlige italovestlige språk.


== Inndeling ==
Pyrineisk-mozarabiske språk: Aragonesisk og mozarabisk
Galloiberiske språk: Spansk, portugisisk, galisisk, ladino, katalansk, Öil-språk (deriblant fransk) og flere andre språk i Frankrike
Galloitaliske språk: Piedmontesisk, ligurisk, vestlig lombard, østlig lombard og emiliano-romagnolo
Veneto-språk: Veneto og istro-veneto
Retoromanske språk: Retoromansk, ladin og marilenghe
EM i friidrett 2006 – Spydkast menn

Øvelsen Spydkast menn ved EM i friidrett 2006 i Göteborg, Sverige med 24 deltagere. Kvalifiseringen ble avholdt den 7. august og finalen den 9. august 2006. 
Andreas Thorkildsen og Ronny Nilsen representerte Norge. Andreas Thorkildsen ble europamester, mens Ronny Nilsen ikke kvalifiserte seg til finalen.


== Resultater ==


=== Kvalifisering ===
Kvalifikasjonskrav for direktekvalifisering til finalen var 81,00 meter og ellers de til sammen 12 beste resultatene til finalen.


==== Gruppe A ====


==== Gruppe B ====


=== Finalen ===


== Eksterne lenker ==
Arrangørenes offisielle nettsted
Better Than You

Better than You er det femte sporet på Metallicas syvende studioalbum ReLoad, og ble gitt ut som den fjerde singlen fra CD-en. Sangen vant en Grammy i 1998 for Best Metal Performance; som ble bandets fjerde pris i denne kategorien. Under skriveprosessen av sangen fikk den arbeidstittelen "Better".


== Sangtekst ==
Teksten i sangen kan bli sett på som et ironisk syn på arroganse. En kan også tyde det dit hen at teksten handler om en person som er besatt av tanker på å være bedre enn alle andre.


== Referanser ==


== Eksterne lenker ==
(en) Better Than You på MusicBrainz
Sandlandsfjorden

Sandlandsfjorden (også kalt Søndre Bergsfjorden) er en fjord på vestsida av øya Silda i Loppa kommune i Finnmark. Fjorden strekker seg 11 km sørover til Marøya i botn av fjorden. Fjorden har innløp mellom Marholmen i sørvest og Avløysinga i nordøst. Det er bare bosetninger på vestsida av fjorden og her ligger blant annet bygda Sandland. På østsida av Silda ligger Bergsfjorden.Fv72 går langs vestsida av fjorden. 


== Referanser ==
Reinfjorden

Reinfjorden (nordsamisk Boazovuotna) er en fjordarm av Kvænangen i Kvænangen kommune i Troms. Fjorden har innløp mellom Reinfjordneset i vest og Innerneset i øst og strekker seg 2,5 kilometer nordover til gården Fjordbotn i botn av fjorden.Bygda Reinfjord ligger på østsida av fjorden. Bygda har i 2019 9 innbyggere (kilde SSB, grunnkrets 19430209 Reinfjord). Reinfjord har ikke veiforbindelse til resten av kommunen. 


== Referanser ==
Indre Lokkarfjorden

Indre Lokkarfjorden (nordsamisk: Siskkit Rohkalvuotna) er en fjord på sørsida av Stjernsundet i Alta kommune i Finnmark. Fjorden strekker seg 2,6 kilometer sørvestover til botn av fjorden. Fjorden har innløp mellom Indre Lokkarfjordneset i vest og Tungsjøneset i øst. Gården Sommarbukt ligger på østsida av fjorden.


== Referanser ==
Ytre Lokkarfjorden

Ytre Lokkarfjorden (nordsamisk:  Oiggut Rohkalvuotna ) er en fjord på sørsida av Stjernsundet i Alta kommune i Finnmark. Fjorden strekker seg 1,5 kilometer sørover til botn av fjorden. Fjorden har innløp mellom Siiggánjárga i øst og Ytre Lokkarfjordneset i vest. Litt lengre øst ligger Indre Lokkarfjorden. Det ligger et par isolerte bosetninger innerst i fjorden.


== Referanser ==
Tabaristan

Tabaristan er en gammel region i Iran som nå tilsvarer provinsene Mazandaran og Golestan. Den strakk seg langsetter sørøst- og sørkysten til Kaspihavet og dekket et område på rundt 500 x 70 km. Geografisk sammenfaller det omtrent med det eldre Hyrkania.
På grunn av sin beliggenhet, hinsides ugjennomtrengelige fjell som skilte området fra det øvrige Iran, kunne Tabaristans herskerdynasti utvikle en stor grad av selvstyre. Dette gjaldt ikke minst ziyaridene (sijaridene), som hersket fra 928 til 1090 e.Kr.
Området tilhørte i lang tid mederne, et folk som var nært beslektet med perserne. De tilhørte, gjennom et vennskapsforbund med kong Kyros II og akamenidenes verdensrike som Kyros etablerte i år 570 f.Kr.
Tabaristan delte i stor grad skjebne med naboprovinsen Gilan i vest. I perioden 1723–1736 lå begge under Russland. I 1921 omfattet Den iranske sovjetrepublikk både Gilan og Tabaristan.


== Litteratur ==
Inostranzev, M. (1918) Iranian Influence on Moslem Literature – Appendix I: Independent Zoroastrian Princes of Tabaristan.
Khalifa Uthman bin Ghani. Islamic Conquests
Muhammad B. Al-Hasan B. Isfandiyár (1905) [1216 A.D.]. History of Tabaristán. Leiden, The Netherlands: E.J. Brill. Arkivert fra originalen . Besøkt 7. juli 2019.  Arkivert 3. mars 2016 hos Wayback Machine.
Revsbotn

Revsbotn (nordsamisk Jáhkovuotna, kvensk: Reksivuono) er en fjord langs kommunegrensa mellom Hammerfest og Måsøy i Finnmark. Fjorden har innløp mellom Sauneset i nord og Kråkefjellneset i sør og strekker seg 20 kilometer sørøstover til bygda Kokelv i botn av fjorden.De største bosetningene ligger langs nordøstsida av fjorden. Slåtten er ei bygd innerst i Slåttenbukta på nordøstsida. Litt lengre inn i fjorden stikker Kvalnesklubben ut i fjorden og inn forbi her ligger den lille fjordarmen Lillefjorden og grenda Lillefjord. På sørvestsida ligger bygdene Bekkarbukt og Revsneshamn ytterst i fjorden. Disse har veiforbindelse seg i mellom, men ikke til resten av kommunen. Fjorden er 230 meter på det dypeste, like sør for Slåttenbukta. 
Fylkesvei 889 går langs den indre delen av nordøstsida av fjorden ut til Slåtten. 


== Referanser ==
Lillian Lydersen

Lillian Lydersen (født 1945) er en norsk skuespiller, sceneinstruktør og dramaturg.
Lydersen debuterte på Trøndelag Teater 1964, der hun kom til å markere seg som Anja i Kirsebærhagen, Regine i Gengangere og fru Smith i Den skallete sangerinnen. Ved Riksteatret (1969–1973) spilte hun blant annet Piken i Gressenkemannen og Anitra i Peer Gynt, ved Oslo Nye Teater (1974–1983) Jenny i Tiggeroperaen, Kristin i Frøken Julie. Senere ble hun frilanser med oppgaver ved Det Norske Teatret, Riksteatret og Grusomhetens Teater. 
Hun filmdebuterte i 1969 via en birolle i den aller første filmen om Olsen-Banden og har utover dette hatt biroller i filmer som blant annet Balladen om mestertyven Ole Høiland (1970), Bør Børson II (1976) og Julenatt i Blåfjell (2009). I TV-sammenheng har hun medvirket i krimserien Nitimemordet (1975), samt hatt to gjesteopptredener i komiserien Mot i brøstet ("Hokus Pokus" 1993, og "Reklamens makt" 1994). Hun har også medvirket i hørespill.I 2008 var hun og Jo Skjønberg instruktører i Thor Bekkaviks dokumentarfilm Prøvetid. Filmen handler i fire nylig løslatte kriminelle som møtes på Vardeteateret for å skrive og sette opp et teaterstykke.


== Referanser ==


== Eksterne lenker ==
(en) Lillian Lydersen på Internet Movie Database 
(no) Lillian Lydersen hos Sceneweb
Copa América 2001

Copa América 2001 var den 40. Copa América-turneringen som ble avholdt. Den ble spilt i Colombia i tidsrommet 11. juli – 29. juli, og arrangert av CONMEBOL. Vinneren av Copa América 2001 ble  Colombia, som  dermed innfridde på hjemmebane. Det er ingen kvalifisering for sluttspillet i denne turneringen. Alle ti landene fra Sør-Amerika deltar, i  tillegg til to inviterte lag (Mexico og Costa Rica).
Før turneringen ble det avholdt tre møter i CONMEBOL angående sikkerheten i Colombia. Dermed kansellerte de turneringen, og dermed tilbød Venezuela seg å arrangere turneringen i stedet, men i siste minutt ombestemte CONMEBOL seg og Colombia fikk likevel arrangere Copa América. 
Argentina la inn protest på denne avgjørelsen, og hevdet at flere av deres spillere hadde mottatt drapstrusler fra terroristgrupper i Colombia. Argentina valgte derfor å trekke seg fra turneringen, til fansen store skuffelse. Likevel syntes befolkningen i Argentina at grunnlaget var gyldig, og dermed skapte det ikke noe særlig bråk internt i landet. Avgjørelsen ble imidlertid kritisert i Colombia og andre deltakerland. Canada trakk seg også av samme grunn, og avbrøt treningsleiren slik at spillerne kunne returnere til sine respektive klubber. Kanadierne var redd for at deres sikkerhet var truet, med tanke på at de hadde vunnet over Colombia året før i «CONCACAFs Gold Cup» år 2000.
Fordi at Canada og Argentina trakk seg, ble Costa Rica og Honduras invitert henholdsvis 6. juli og 10. juli. Invitasjonen til Honduras kom i siste liten, og de ankom med såvidt nok spillere 13. juli i et fly som var rekvirert fra Colombias flyvåpen. Dette var etter at turneringen var startet, og bare noen få timer før de skulle spille første kamp.
Honduras erstattet Argentina, og de slo Brasil i kvartfinalen. Dette ble også feiret stort i Argentina, på grunn av den store rivaliseringen mellom Argentina og Brasil. Det ble trykket t-skjorter i Argentina med påskriften: «Vi lånte våre skjorter til Honduras for å slå Brasil», ettersom Honduras og Argentina har tilnærmet like drakter.


== Stadioner ==


== Gruppespill ==
Lagene ble delt inn i tre grupper med 4 lag i hver. CONMEBOL sto for oppsettet av gruppene, etter en offentlig loddtrekning. Hvert lag spilte én kamp mot alle de 3 andre lagene i gruppen. 3 poeng for seier, 1 for uavgjort og 0 for tap.
De lagene som endte på første- og andreplass avanserte direkte til kvartfinalen. I tillegg avanserte de to beste lagene som endte på tredjeplass i sin gruppe.

Regler for hvis flere lag ender på samme poengsum i gruppespillet:
Best målforskjell
Flest antall mål
Vinner av innbyrdes oppgjør
LoddtrekningAlle tidspunkter som er oppgitt er lokale tider.


=== Gruppe A ===


=== Gruppe B ===


=== Gruppe C ===


== Beste tredjeplass i gruppespillet ==
Gerhard Dörfler

Gerhard Dörfler (født 29. mai 1955 i Deutsch-Griffen i Kärnten) er en østerriksk politiker (BZÖ). Han ble 23. oktober 2008 valgt til guvernør i delstaten Kärnten, etter at hans forgjenger, partifellen Jörg Haider, omkom i en bilulykke. Han var fra 2004 til Haiders død viseguvernør i Jörg Haiders tredje regjering. 


== Utdannelse og yrke ==
Dörfler utdannet seg i 1970 til bankfunksjonær, og arbeidet fra 1976 til 1985 som filialleder i Volksbank Ossiach. Fra 1985 til 1998 var han forretningsfører for bryggeriet Villacher Brauereis depot i Feldkirchen. Fra 1999 til 2001 var han så direktør for bryggeriet Schleppe Brauerei i Klagenfurt. 


== Politisk karrière ==
I Jörg Haiders tredje regjering (fra 2004) ble Dörfler utnevnt til minister og viseguvernør, og fikk ansvaret for turisme, samferdsel og familie.
Da Haider omkom i en bilulykke 11. oktober 2008 overtok han som fungerende guvernør. 23. oktober samme år ble han valgt til guvernør av Kärntens landdag, med 19 av 36 stemmer.


== Referanser ==


== Eksterne lenker ==
Gerhard Dörfler på knt.gv.at
Schleppe Brauerei

Schleppe Brauerei er et bryggeri i Klagenfurt, hovedstaden i den østerrikske delstaten Kärnten. Bryggeriet ble grunnlagt i 1607, og har siden 1993 vært en del av konsernet Vereinigte Kärntner Brauereien.
Firmaet har ca. 50 ansatte. Hovedproduktet er ølmerket Schleppe Märzen, men bryggeriet lager også en rekke andre øltyper. Selskapet selger sine produkter hovedsakelig i Kärnten, Øst-Tirol, Wien og Italia.


== Eksterne lenker ==
Schleppe Brauerei
Vereinigte Kärntner Brauereien

Vereinigte Kärntner Brauereien AG (Kärntens forente bryggerier) er et tradisjonsrikt bryggerikonsern i den østerrikske delstaten Kärnten. Det omfatter bryggeriene Villacher Brauerei i Villach, Schleppe Brauerei i Klagenfurt og Piestinger Brauerei i Markt Piesting, i tillegg til enkelte andre datterselskaper.
Villacher Brauerei sin historie går tilbake til 1738, mens Schleppe Brauerei, som ble en del av konsernet i 1993, ble grunnlagt i 1607. Piestinger Brauerei ble grunnlagt i 1824.


== Eksterne lenker ==
Offisielt nettsted 
Schleppe Bier
Piestinger Bier
Lillefjorden

Lillefjorden (nordsamisk: Vuotkevuotna) er en fjordarm av Revsbotn i Måsøy kommune i Finnmark. Fjorden har innløp mellom Kvalneset i nordvest og Brottneset i sørøst og strekker seg fire kilometer sørøstover til gården Lillefjord i enden av fjorden. Jordholmen ligger midt i innløpet til fjorden.Lillefjorden er 65 meter på det dypeste, like sør for Kvalneset. 
Fylkesvei 889 går langs nordøstsiden av fjorden. 


== Referanser ==
Emi Maeda

Emi Maeda (født 1973 i Tokyo, Japan) er en japansk harpist og noise-musiker, som har samarbeidet med norske artister, så som Alog, eller med Lia, en visual artist fra Østerrike.
Hun begynte a spille harpe in 1991.
I 1996 reiste hun til Storbritannia der hun studerte ved Barbican Centre, London, før hun i 1999 flyttet til Helsingfors, Finland. Der studerte hun komposisjon, arrangement og live electronics ved Sibelius-akademiet.Hun har deltatt på en rekke festivaler: Larm, Avanto Media Arts Festival, Generator.x-turen, Interferenze New Arts Festival (Italia), Madeiradig 2006, Xperiment>L #1, Rotterdam.


== CD-er ==
Electronic Leak – The North of It CD, leak 1, The Nordic Pavillion Exhibition, 2003 (sammen men flere artister)
Avantoscore 2003 CD, AAAAA-2003, Avanto Recordings, 2003 (sammen med flere artister)


== Referanser ==


== Eksterne lenker ==
Artikkel i Chicago Reader
Kvalfjorden

Kvalfjorden (nordsamisk: Fállevuotna) er en fjord på nordsiden av Kvaløya i Hammerfest kommune i Finnmark. Fjorden har innløp mellom Brattneset i nord og Kvalfjordneset i sør og strekker seg tre kilometer vestover til Vesterbotn.Innerst i fjorden deler den seg i de to vikene Vesterbotn og Pollen. I begge disse ligger det enkelte hus. Fjorden er 88 meter på det dypeste, like vest for Kvalfjordneset. 
Fv391 går langs deler av fjorden på vestsiden.


== Referanser ==
Ytre Torskefjorden

Ytre Torskefjorden (også kalt Storfjorden; nordsamisk: Olggut Dorskavuotna) er en fjord på østsiden av Kvaløya i Hammerfest kommune i Troms og Finnmark. Fjorden har innløp mellom Oterhaugen i nord og Storneset i sør og strekker seg to kilometer vestover til Torskefjorddalen i enden av fjorden.Fjorden er 62 meter på det dypeste, helt ytterst i fjorden. Det er ingen bosetninger ved fjorden. 


== Referanser ==
Hulan

Hulan (kinesisk: 呼兰区, pinyin: Hūlán Qū) er et bydistrikt i Harbin i den kinesiske provinsen Heilongjiang. Bydistriktet har et areal på 2 185.9 km² og hadde ca. 620 000 innbyggere i 2004. 


== Administrative enheter ==


== Eksterne lenker ==
Informasjonsside
Xiangfang

Xiangfang (kinesisk: 香坊区, pinyin: Xiāngfáng Qū) er et bydistrikt i den subprovinsielle by Harbin i den kinesiske provins Heilongjiang. Bydistriktet har et areal på 339,5 km² og teller ca. 724 100 innbyggere (2004).


== Eksterne lenker ==
Informasjonsside
Daowai

Daowai (kinesisk: 道外区; pinyin: Dàowài Qū) er et bydistrikt i den subprovinsielle by Harbin i den kinesiske provins Heilongjiang. Bydistriktet har et areal på 618,6 km² og en befolkning på cirka 689 000 innbyggere (2004). 


== Eksterne lenker ==
Informasjonsside
Pingfang

Pingfang (kinesisk: 平房区, pinyin: Píngfáng Qū) er et bydistrikt i den subprovinsielle by Harbin i den kinesiske provins Heilongjiang. Bydistriktet har et areal på 98.0 km² og teller ca. 160 000 innbyggere (2004). 


== Eksterne lenker ==
Informasjonsside
Songbei

Songbei (kinesisk: 松北区, pinyin: Sōngběi Qū) er et bydistrikt i den subprovinsielle by Harbin i den kinesiske provins Heilongjiang. Bydistriktet har et areal på 736,3 km² og teller ca. 160 000 innbyggere (2004). 


== Eksterne lenker ==
Informasjonsside